**Вöрса цар.**

Код нö эськö татчань локтö,

Кутшöм сёрмöм мужик морт?

Топöдöма ичöт писö,

Шонтö кынмöм сылысь орт.

«Мый нö эськö шог тэ, пиöй?»

«Вöрса царлöн со тан му!

Юрас вын, и тошка сiйö!»

«Эн сöр, тайö кыптысь ру!»

« Мусукöй, лок öдйö мелань!

Быд сикас гажöн ме ворсöда тэнö:

И эзысь, и зарни эм менам тан;

Со татшöм кöм-паськöм новлö тан мам.»

«Батьöй, со цар менö ас дiнас корö,

И озырлун сылöн быттьöкö море!»

«Кажитчö, пиукöй, навернö, тэд,

Тöвруыс шöпкöдчис пуясыскöд.»

«Лок,детина, мелань,тан тöдмалан тэ,

Мый эм менам нывъяс, код мусаöсь мем:

И тöлыся войнас найö дурöны дыр,

Тэ сэк он и казяв, кыдз унмовсян пыр!»

«Батьöй, тэ кывзы, со царыслöн нывъяс

Вöр пытшкас корöны ёна ас дiнас!»

«Тэн кажитчö, вöр пытшкас ставыс чöв-лöнь,

Сэн туй бокас тыдалö пуяслöн вöнь!»

«Тэнад мичлунлöн, детина, ыджыд зэв вын;

Менам кабырö сюран кö, он нин сэсь мын!»

«Батьö, со царыд нин вöтчö ми бöрся,

И меным нин сьöкыд, и ме нин со вися!»

Верзьöма гöнеч со мунö, оз узь,

(Детина горзö, тшöтш сiйö оз узь)

Кöть мыйта эз вöтöд, кöть мыйта эз мун…

Но детина кувсис, оз паляв нин ун.